pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สุดคึกคัก Startup Thailand 2017 ภาคตะวันออก ดันชลบุรีเป็น New Engine of Growth ขับเคลื่อนเศรษฐกิจในอนาคตยกระดับเพิ่มมูลค่า
วันศุกร์ที่ 16 มิถุนายน 2560
สุดคึกคัก Startup Thailand 2017 ภาคตะวันออก ดันชลบุรีเป็น New Engine of Growth ขับเคลื่อนเศรษฐกิจในอนาคตยกระดับเพิ่มมูลค่า
ก.วิทย์จัดงาน  “Startup Thailand 2017” ภาคตะวันออกครั้งแรกอย่างยิ่งใหญ่  ระหว่างวันที่ 26-27 พฤษภาคม 2560 ภายใต้แนวคิดและบริบท“Eastern Rise@ชลบุรี”เพื่อพัฒนาเขตนวัตกรรมระเบียงเศรษฐกิจภาคตะวันออก Eastern Economic Corridor of innovation หรือ EECi
~~สุดคึกคัก Startup Thailand 2017 ภาคตะวันออก ดันชลบุรีเป็น New Engine of Growth ขับเคลื่อนเศรษฐกิจในอนาคตยกระดับเพิ่มมูลค่า
เมื่อวันที่ 26 พฤษภาคม 2560 ณ อุทยานรังสรรค์นวัตกรรมอวกาศ GISTDA จ.ชลบุรี / ก.วิทย์จัดงาน “Startup Thailand 2017” ภาคตะวันออกครั้งแรกอย่างยิ่งใหญ่ ระหว่างวันที่ 26-27 พฤษภาคม 2560 ภายใต้แนวคิดและบริบท“Eastern Rise@ชลบุรี”เพื่อพัฒนาเขตนวัตกรรมระเบียงเศรษฐกิจภาคตะวันออก Eastern Economic Corridor of innovation หรือ EECi เป็นเขตเศรษฐกิจชั้นนําของอาเซียน รวมถึงยกระดับและพัฒนาอุตสาหกรรมเดิมให้มีการนําเทคโนโลยีมาสร้างนวัตกรรมที่เพิ่มมูลค่า ลดต้นทุน ตลอดจนสร้างให้เกิดอุตสาหกรรมฐานนวัตกรรมใหม่ขับเคลื่อนการเติบโตเศรษฐกิจของประเทศ โดยมีผู้ร่วมงานจากกลุ่ม startup กลุ่มผู้ประกอบการรุ่นใหม่ สถาบันการศึกษา และผู้สนใจทั่วไปตบเท้าร่วมงานอย่างคึกคัก โดยมี ดร. อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เป็นประธานเปิดงาน
การจัดงาน STARTUP Thailand ถือเป็นอีกกลไกหนึ่ง ที่ช่วยสนับสนุนการเติบโตของ STARTUP และการส่งเสริมความสมบูรณ์ของ STARTUP Ecosystem ในภูมิภาคต่างๆ ซึ่งจากความสําเร็จของการจัดงาน STARTUP Thailand ในปีที่ผ่านมามา ได้เกิดกระแสตอบรับและการพัฒนากลไกสนับสนุน STARTUP ในวงกว้าง กระทรวงวิทยาศาสตร์ฯ จึงได้กําหนดจัดงาน STARTUP Thailand 2017 ขึ้นอีกครั้ง ซึ่งถือเป็นการสนับสนุนการต่อยอดทางธุรกิจ และการต่อยอดในการพัฒนาขับเคลื่อน STARTUP ของประเทศไทย โดยการจัดงานในครั้งนี้ กําหนดเดินสายทั่วทุกภูมิภาค ได้แก่ ภาคตะวันออก ภาคตะวันออกเฉียงเหนือ ภาคใต้ ภาคเหนือและภาคกลาง โดยแนวคิด และบริบทของแต่ละภาคจะแตกต่างกันออกไป
สําหรับการจัดงาน STARTUP Thailand 2017 ในปีนี้ เพื่อแสดงจุดยืนและความมุ่งมั่นของประเทศไทยในการก้าวสู่การเป็นประเทศเศรษฐกิจฐานวิทยาศาสตร์ เทคโนโลยีและนวัตกรรม ด้วยการส่งเสริม สนับสนุนและสร้างแรงบันดาลใจแก่สตาร์ทอัพที่มีศักยภาพในการขยายธุรกิจและสร้างตลาดใหม่ ให้สามารถเติบโตอย่างก้าวกระโดด ด้วยโครงการ และบริการต่างๆ ที่จะช่วยสนับสนุนจากกระทรวงวิทยาศาสตร์ฯ เป็นหน่วยงานรับผิดชอบหลัก ร่วมกับหน่วยงานต่างๆ ที่เกี่ยวข้อง
รัฐบาลไทย-ข่าวทำเนียบรัฐบาล-"วราวุธ" นำทีมเดินรณรงค์งดใช้ถุงพลาสติกแบบใช้ครั้งเดียว ในงานระยองแฟร์ ปีที่ 12
วันอังคารที่ 24 ธันวาคม 2562
"วราวุธ" นําทีมเดินรณรงค์งดใช้ถุงพลาสติกแบบใช้ครั้งเดียว ในงานระยองแฟร์ ปีที่ 12
กระทรวงทรัพยากรธรรมและสิ่งแวดล้อม เดินหน้าอย่างต่อเนื่อง รณรงค์งดใช้ เลิกใช้ ถุงพลาสติกหูหิ้วแบบใช้ครั้งเดียวในงานระยองแฟร์ ปีที่ 12 ณ สวนศรีเมือง อําเภอเมือง จังหวัดระยอง "นับถอยหลังดีเดย์ 1 มกราคม 2563 งดรับ งดให้ งดใช้ ถุงพลาสติก"
"วราวุธ" นําทีมเดินรณรงค์งดใช้ถุงพลาสติกแบบใช้ครั้งเดียว ในงานระยองแฟร์ ปีที่ 12
กระทรวงทรัพยากรธรรมและสิ่งแวดล้อม เดินหน้าอย่างต่อเนื่อง รณรงค์งดใช้ เลิกใช้ ถุงพลาสติกหูหิ้วแบบใช้ครั้งเดียวในงานระยองแฟร์ ปีที่ 12 ณ สวนศรีเมือง อําเภอเมือง จังหวัดระยอง "นับถอยหลังดีเดย์ 1 มกราคม 2563 งดรับ งดให้ งดใช้ ถุงพลาสติก"
วันที่ 20 ธันวาคม 2562เวลา 18.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิด"งานระยองแฟร์ ปีที่ 12" พร้อมด้วย นายยุทธพล อังกินันทน์ ที่ปรึกษารัฐมนตรีฯ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารหน่วยงานในสังกัด ร่วมในพิธีเปิดงานฯ
และนําทีมคณะผู้บริหาร ข้าราชการ และเจ้าหน้าที่ของกระทรวงทรัพยากรธรรมชาติและสิ่งแวดล้อม เดินรณรงค์งดใช้ เลิกใช้ถุงพลาสติกหูหิ้วแบบใช้ครั้งเดียว พร้อมแจกถุงผ้่าแลกกับถุงพลาสติกหูหิ้วให้แก่ประชาชนที่มาเที่ยวชมและเลือกซื้อสินค้าภายในงานระยองแฟร์ ปีที่ 12 เพื่อเตรียมความพร้อมประชาชนปรับเปลี่ยนพฤติกรรมหันมาใช้ถุงผ้าหรือวัสดุทนแทนที่เป็นมิตรกับสิ่งแวดล้อม ซึ่งกระทรวงทรัพยากรธรรมชาติและสิ่งแวดล้อม ได้ร่วมมือกับห้างสรรพสินค้า ร้านค้า ร้านสะดวกซื้อ กว่า 90 บริษัท ทั่วประเทศ งดให้ถุงพลาสติกหูหิ้วแบบใช้ครั้งเดียว โดยจะดีเดย์พร้อมกันทั่วประเทศ ในวันที่ 1 มกราคม 2563 ที่จะถึงนี้ เป็นต้นไป
รัฐบาลไทย-ข่าวทำเนียบรัฐบาล-ทส. เข้าร่วมการประชุมคณะกรรมการทรัพยากรน้ำแห่งชาติ ครั้งที่ ๓/๒๕๖๑
วันจันทร์ที่ 17 กันยายน 2561
ทส. เข้าร่วมการประชุมคณะกรรมการทรัพยากรน้ําแห่งชาติ ครั้งที่ ๓/๒๕๖๑
ทส. เข้าร่วมการประชุมคณะกรรมการทรัพยากรน้ําแห่งชาติ ครั้งที่ ๓/๒๕๖๑
ทส. เข้าร่วมการประชุมคณะกรรมการทรัพยากรน้ําแห่งชาติ ครั้งที่ ๓/๒๕๖๑
วันศุกร์ที่ ๑๔ กันยายน ๒๕๖๑ เวลา ๐๙.๓๐ น. กระทรวงทรัพยากรธรรมชาติและสิ่งแวดล้อม ดดย ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) พร้อมด้วย รองปลัดกระทรวงทรัพยากรธรรมชาติและสิ่งแวดล้อม (นายสุพจน์ โตวิจักษณ์ชัยกุล) เข้าร่วมการประชุมคณะกรรมการทรัพยากรน้ําแห่งชาติ ครั้งที่ ๓/๒๕๖๑ โดยมีนายกรัฐมนตรี (พลเอก ประยุทธ์ จันทร์โอชา) ในฐานะประธานคณะกรรมการทรัพยากรน้ําแห่งชาติ เป็นประธาน ณ ตึกภักดิบดินทร์ ทําเนียบรัฐบาล กรุงเทพมหานคร
การประชุมดังกล่าวมีสาระสําคัญ ดังนี้
1) รายงานผลการดําเนินงานคณะอนุกรรมการภายใต้คณะกรรมการทรัพยากรน้ําแห่งชาติ
- คณะอนุกรรมการยุทธศาสตร์การบริหารจัดการทรัพยากรน้ํา ผลการดําเนินงานตามแผนยุทธศาสตร์การบริหารจัดการทรัพยากรน้ํา ความก้าวหน้าการปรับปรุงแผนการบริหารจัดการทรัพยากรน้ํา ๒๐ ปี
- คณะอนุกรรมการกลั่นกรอง วิเคราะห์โครงการ และติดตามประเมินผลการบริหารจัดการทรัพยากรน้ํา ผลการดําเนินงานและการใช้จ่ายงบประมาณภายใต้แผนงานบูรณาการประจําปีงบประมาณ พ.ศ. ๒๕๖๑ กรอบแผนงานบูรณาการบริหารจัดการน้ํา ภายใต้ร่างพระราชบัญญัติงบประมาณรายจ่ายประจําปีงบประมาณ พ.ศ. ๒๕๖๒
- คณะอนุกรรมการวิเคราะห์ติดตามสถานการณ์และการบริหารจัดการทรัพยากรน้ํา รายงานสถานการณ์น้ําและการบริหารจัดการน้ําในฤดูฝน การวางแผนบริหารจัดการน้ําในฤดูแล้ง ปี ๒๕๖๑-๒๕๖๒ การเตรียมรองรับสถานการณ์น้ํา การจัดตั้งศูนย์เฉพาะกิจชั่วคราวในภาวะวิกฤติ การคาดการณ์สถานการณ์น้ํา และการบริหารจัดการน้ําในพื้นที่ลุ่มน้ําต่างๆ พร้อมตั้งเวปไซต์บูรณาการข้อมูลน้ําประเทศไทย “waterinfo.onwr.go.th”
- คณะอนุกรรมการขับเคลื่อนโครงการขนาดใหญ่และโครงการสําคัญ ผลการดําเนินงานขับเคลื่อนโครงการขนาดใหญ่และโครงการสําคัญต่างๆ รวมถึงแผนงานโครงการอันเนื่องมาจากพระราชดําริด้านการพัฒนาแหล่งน้ํา
2) ความก้าวหน้าแผนงานโครงการที่เสนอในคณะรัฐมนตรีสัญจรและงานนโยบายที่นายกรัฐมนตรีลงพื้นที่/ ความก้าวหน้าการปรับปรุงระเบียบสํานักนายกรัฐมนตรีว่าด้วยการบริหารจัดการทรัพยากรน้ําแห่งชาติ พ.ศ. ...
3) การพิจารณาแผนงานโครงการขนาดใหญ่และโครงการสําคัญ จํานวน ๗ โครงการ โดยเป็นโครงการของกรุงเทพมหานคร ๒ โครงการ โครงการของกรมชลประทาน ๔ โครงการและ โครงการของกรมแผนที่ทหาร ๑ โครงการ
รัฐบาลไทย-ข่าวทำเนียบรัฐบาล-ยกระดับ SMEs ไทยสู่ตลาดโลก
วันจันทร์ที่ 26 กุมภาพันธ์ 2561
ยกระดับ SMEs ไทยสู่ตลาดโลก
รัฐมนตรีช่วยว่าการกระทรวงอุตสาหกรรม เป็นประธานเปิดงานสัมมนาทิศทางเศรษฐกิจในหัวเรื่อง "SMEs 4.0 : ยกระดับธุรกิจพิชิตตลาดโลก" ณ ห้องแกรนด์ฮอลล์ ชั้น 2 โรงแรมดิ แอทธินี โฮเทล กรุงเทพฯ
วันนี้ (26 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดและกล่าวปาฐกถาในงานสัมมนาทิศทางเศรษฐกิจในหัวเรื่อง "SMEs 4.0 : ยกระดับธุรกิจพิชิตตลาดโลก" โดยมี นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม เป็นวิทยากรบรรยายในหัวข้อ กลไกประชารัฐ 9 มาตรการสําคัญ Transform for SME 4.0 ณ ห้องแกรนด์ฮอลล์ ชั้น 2 โรงแรมดิ แอทธินี โฮเทล กรุงเทพฯ
รัฐบาลไทย-ข่าวทำเนียบรัฐบาล-กระทรวงเกษตรฯ เปิดเวทีระดมความคิดเห็นนการขับเคลื่อนยุทธศาสตร์การพัฒนาเกษตรอินทรีย์แห่งชาติ
วันอังคารที่ 9 พฤษภาคม 2560
กระทรวงเกษตรฯ เปิดเวทีระดมความคิดเห็นนการขับเคลื่อนยุทธศาสตร์การพัฒนาเกษตรอินทรีย์แห่งชาติ
กระทรวงเกษตรฯ เปิดเวทีระดมความคิดเห็นประเด็นการขับเคลื่อนยุทธศาสตร์การพัฒนาเกษตรอินทรีย์แห่งชาติ พ.ศ. 2560 - 2564
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการระดมความคิดเห็นประเด็นการขับเคลื่อนยุทธศาสตร์การพัฒนาเกษตรอินทรีย์แห่งชาติ พ.ศ. 2560 - 2564 ณ สํานักงานเศรษฐกิจการเกษตร ว่า กระทรวงเกษตรและสหกรณ์ ได้เชิญทั้งภาครัฐ ภาคเอกชน และหน่วยงานที่เกี่ยวข้อง ร่วมระดมความคิดเห็นถึงยุทธศาสตร์การพัฒนาเกษตรอินทรีย์แห่งชาติ พ.ศ. 2560 - 2564 ซึ่งได้ผ่านมติเห็นชอบ เมื่อวันที่ 11 เมษายน 2560 ซึ่งมีกระทรวงเกษตรและสหกรณ์ กระทรวงพาณิชย์ และกระทรวงวิทยาศาสตร์และเทคโนโลยี เป็นฝ่ายเลขาฯ โดยจะดําเนินการภายใต้วิสัยทัศน์ "ประเทศไทยเป็นผู้นําในระดับภูมิภาค ด้านการผลิต การบริโภค การค้าสินค้าและการบริการเกษตรอินทรีย์ ที่มีความยั่งยืน และเป็นที่ยอมรับในระดับสากล" มีเป้าหมายในการมีพื้นที่เกษตรอินทรีย์ไม่น้อยกว่า 600,000 ไร่ ภายในปี 2564 การเพิ่มจํานวนเกษตรกรที่ทําเกษตรอินทรีย์ไม่น้อยกว่า 30,000 ราย ภายในปี 2564 การเพิ่มสัดส่วนตลาดสินค้าเกษตรอินทรีย์ในประเทศต่อตลาดส่งออก โดยให้มีสัดส่วนตลาดในประเทศร้อยละ 40 ต่อตลาดส่งออกร้อยละ 60 และการยกระดับกลุ่มเกษตรอินทรีย์วิถีพื้นบ้านเพิ่มขึ้น
“การจัดประชุมระดมความคิดเห็นดังกล่าว มีวัตถุประสงค์เพื่อระดมความคิดเห็นจากทุกภาคส่วนที่เกี่ยวข้องกับการพัฒนาเกษตรอินทรีย์ เพื่อขับเคลื่อนยุทธศาสตร์ฯ ให้ครอบคลุมทุกประเด็นซึ่งจะนําไปสู่การจัดทําแผนงานโครงการในการพัฒนาเกษตรอินทรีย์ของประเทศ โดยมีผู้เข้าร่วมประชุมจากผู้แทนกระทรวงต่าง ๆ ได้แก่ กระทรวงเกษตรและสหกรณ์ กระทรวงพาณิชย์ กระทรวงวิทยาศาสตร์และเทคโนโลยี กระทรวงมหาดไทย กระทรวงการคลัง รวมถึงผู้แทนภาคการศึกษา ภาคเอกชน ภาคประชาสังคมที่เกี่ยวข้อง ทั้งที่เป็นผู้ผลิต ผู้ประกอบการ และผู้บริโภค ประมาณ 150 คน” นางสาวชุติมา กล่าว
สําหรับประเด็นการขับเคลื่อนที่สําคัญภายใต้แต่ละยุทธศาสตร์ ได้แก่ 1) การส่งเสริมการวิจัยและการสร้างองค์ความรู้ การต่อยอดงานวิจัยและสร้างนวัตกรรมการถ่ายทอดองค์ความรู้ต่าง ๆ ผ่านศูนย์เรียนรู้การเพิ่มประสิทธิภาพการผลิตสินค้าเกษตร และการจัดทําฐานข้อมูล 2) การพัฒนาการผลิตสินค้าและบริการเกษตรอินทรีย์ให้เกษตรกรได้การรับรองมาตรฐานการสร้างเครือข่าย และการบริหารจัดการโครงสร้างพื้นฐาน 3) การพัฒนาการตลาดสินค้าและบริการ และการรับรองมาตรฐานเกษตรอินทรีย์ รวมถึงการสร้างความเชื่อมั่นและการยอมรับ และจัดตั้งศูนย์บริการแบบOne Stop Serviceและ 4) การขับเคลื่อนเกษตรอินทรีย์แบบบูรณาการ ร่วมกับภาคส่วนที่เกี่ยวข้อง โดยจัดให้มีกลไกการขับเคลื่อน สนับสนุนให้สถาบันการศึกษาร่วมเป็นเครือข่าย และจัดตั้งสถาบันพัฒนาเกษตรอินทรีย์แห่งชาติ อย่างไรก็ตาม การขับเคลื่อนการพัฒนาเกษตรอินทรีย์ จะบูรณาการจากทุกภาคส่วนในรูปแบบประชารัฐ เพื่อผลักดันแนวทางการพัฒนาไปสู่การจัดทําแผนงานให้ครอบคลุมทั้งห่วงโซ่การผลิต ตั้งแต่ต้นทางถึงปลายทางให้เกิดผลอย่างเป็นรูปธรรม
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-NBN บริษัทโครงข่ายบรอดแบนด์แห่งชาติ Part 3
วันศุกร์ที่ 20 เมษายน 2561
NBN บริษัทโครงข่ายบรอดแบนด์แห่งชาติ Part 3
NBN บริษัทโครงข่ายบรอดแบนด์แห่งชาติ Part 3
​
รัฐบาลไทย-ข่าวทำเนียบรัฐบาล-ก.แรงงาน รับฟังความเห็นก่อนประกาศอัตราค่าจ้างตามมาตรฐานฝีมือเพิ่มอีก 16 สาขา
วันศุกร์ที่ 1 กันยายน 2560
ก.แรงงาน รับฟังความเห็นก่อนประกาศอัตราค่าจ้างตามมาตรฐานฝีมือเพิ่มอีก 16 สาขา
ก.แรงงาน สัมมนารับฟังความคิดเห็นก่อนประกาศอัตราค่าจ้างตามมาตรฐานฝีมือ 4 กลุ่มอุตสาหกรรม 16 สาขาอาชีพ ได้แก่ อุตสาหกรรมเหล็ก พลาสติก เฟอร์นิเจอร์ และรองเท้า ส่งเสริมแรงงานไทยมีฝีมือได้มาตรฐาน ได้รับค่าจ้างที่เป็นธรรม
ก.แรงงาน สัมมนารับฟังความคิดเห็นก่อนประกาศอัตราค่าจ้างตามมาตรฐานฝีมือ 4 กลุ่มอุตสาหกรรม 16 สาขาอาชีพ ได้แก่ อุตสาหกรรมเหล็ก พลาสติก เฟอร์นิเจอร์ และรองเท้า ส่งเสริมแรงงานไทยมีฝีมือได้มาตรฐาน ได้รับค่าจ้างที่เป็นธรรม
หม่อมหลวงปุณฑริก สมิติ ปลัดกระทรวงแรงงาน เป็นประธานเปิดการสัมมนารับฟังความคิดเห็น (ร่าง) อัตราค่าจ้างตามมาตรฐานฝีมือ 16 สาขาอาชีพ ณ ห้องฟอร์จูน บอลรูม ชั้น 3 โรงแรมแกรนด์
เมอร์เคียว กรุงเทพ ฟอร์จูน ถนนรัชดาภิเษก โดยกล่าวว่า ในการกําหนดอัตราค่าจ้างตามมาตรฐานฝีมือเป็นอัตราค่าจ้างที่นอกเหนือจากอัตราค่าจ้างขั้นต่ํา ทั้งนี้ การพัฒนา รักษา และส่งเสริมให้กําลังแรงงานมีคุณภาพต้องมีมาตรฐานฝีมือแรงงานมากําหนดกรอบเพื่อให้ทราบว่า คนทํางานมีทักษะ ทัศนะคติ และความสามารถตรงตามความต้องการของแต่ละประเภทอุตสาหกรรม ขณะเดียวกันค่าจ้างจะต้องเป็นธรรมและสอดคล้องกับฝีมือด้วย ซึ่งอัตราค่าจ้างตามมาตรฐานฝีมือจะทําให้แรงงานมีการพัฒนาตนเองให้มีความสามารถเพื่อจะได้รับค่าจ้างที่เหมาะสมกับฝีมือของตัวเอง ซึ่งกระทรวงแรงงาน ได้ประกาศอัตราค่าจ้างตามมาตรฐานฝีมือมาแล้ว 67 สาขาอาชีพ และในครั้งนี้จะพิจารณาเพิ่มเติมอีก 4 กลุ่มอุตสาหกรรม 16 สาขาอาชีพ
การสัมมนาในครั้งนี้มีวัตถุประสงค์เพื่อให้ผู้เข้าร่วมสัมมนาได้รับความเข้าใจ เรื่อง มาตรฐานฝีมือแรงงานแห่งชาติ และอัตราค่าจ้างตามมาตรฐานฝีมือ และเพื่อให้ได้ข้อเท็จจริง ข้อคิดเห็น และข้อเสนอแนะเกี่ยวกับ (ร่าง) อัตราค่าจ้างตามมาตรฐานฝีมือ 16 สาขาอาชีพ 4 กลุ่มอุตสาหกรรม ซึ่งได้แก่ 1) กลุ่มอุตสาหกรรมเหล็ก คือ พนักงานหลอมเหล็กเตาอาร์คไฟฟ้า พนักงานปรุงแต่งน้ําเหล็กในเตาปรุงน้ําเหล็ก พนักงานหล่อเหล็ก พนักงานควบคุมการอบเหล็ก 2) กลุ่มอุตสาหกรรมพลาสติก คือ ช่างเทคนิคเครื่องฉีดพลาสติก ช่างเทคนิคเครื่องเป่าถุงพลาสติก ช่างเทคนิคเครื่องเป่าภาชนะกลวง ช่างเทคนิคการซ่อมเครื่องเป่าถุงพลาสติก 3) กลุ่มอุตสาหกรรมเฟอร์นิเจอร์ คือ พนักงานเตรียมวัตถุดิบสําหรับอุตสาหกรรมเฟอร์นิเจอร์ไม้จริง พนักงานผลิตชิ้นส่วนเฟอร์นิเจอร์ไม้จริงด้วยเครื่องจักรอัตโนมัติ พนักงานประกอบเฟอร์นิเจอร์ไม้จริง ช่างทําสีเฟอร์นิเจอร์ไม้จริง 4) กลุ่มอุตสาหกรรมรองเท้า คือ พนักงานตัดวาดรองเท้า พนักงานอัดพื้นรองเท้า ช่างเย็บรองเท้า พนักงานประกอบรองเท้า (เย็น) ทั้งนี้ สํานักงานคณะกรรมการค่าจ้างจะนําผลการสัมมนาในครั้งนี้ไปให้คณะอนุกรรมการอัตราค่าจ้างตามมาตรฐานฝีมือกลุ่มสาขาอาชีพ 4 คณะ นําไปใช้ประกอบการพิจารณาปรับปรุง (ร่าง) อัตราค่าจ้างตามมาตรฐานฝีมือดังกล่าว เพื่อนําเสนอคณะกรรมการค่าจ้างให้ความเห็นชอบต่อไป
-------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
1 กันยายน 2560
รัฐบาลไทย-ข่าวทำเนียบรัฐบาล-พล.อ.ชัยชาญ ช้างมงคล รมช.กห./หัวหน้าผู้แทนพิเศษของรัฐบาล เป็นประธานการประชุมคณะผู้แทนพิเศษของรัฐบาล ครั้งที่ 2/2563
วันอังคารที่ 11 กุมภาพันธ์ 2563
พล.อ.ชัยชาญ ช้างมงคล รมช.กห./หัวหน้าผู้แทนพิเศษของรัฐบาล เป็นประธานการประชุมคณะผู้แทนพิเศษของรัฐบาล ครั้งที่ 2/2563
พล.อ.ชัยชาญ ช้างมงคล รมช.กห./หัวหน้าผู้แทนพิเศษของรัฐบาล เป็นประธานการประชุมคณะผู้แทนพิเศษของรัฐบาล ครั้งที่ 2/2563
พล.อ.ชัยชาญ ช้างมงคล รมช.กห./หัวหน้าผู้แทนพิเศษของรัฐบาล เป็นประธานการประชุมคณะผู้แทนพิเศษของรัฐบาล ครั้งที่ 2/2563 ณห้องยุทธนาธิการ ในศาลาว่าการกลาโหม เพื่อพิจารณาแผนการดําเนินงานขับเคลื่อนการแก้ไขปัญหาจังหวัดชายแดนภาคใต้ พ.ศ. 2563 โดยจะเน้น
ในเรื่องการสร้างการรับรู้ งานด้านการพัฒนาการศึกษาในแบบบูรณาการ การดูแลความสงบเรียบร้อยในพื้นที่ ภายใต้กรอบกฎหมายอย่างเคร่งครัดตามที่เคยปฏิบัติมา
รัฐบาลไทย-ข่าวทำเนียบรัฐบาล-นายกรัฐมนตรีหารือทวิภาคีกับนายกรัฐมนตรีเวียดนาม ระหว่างการประชุม ACMECS
วันศุกร์ที่ 15 มิถุนายน 2561
นายกรัฐมนตรีหารือทวิภาคีกับนายกรัฐมนตรีเวียดนาม ระหว่างการประชุม ACMECS
นายกรัฐมนตรีหารือทวิภาคีกับนายกรัฐมนตรีเวียดนาม ระหว่างการประชุม ACMECS
วันนี้ (15 มิถุนายน 2561) เวลา 16.20 น. พลเอก ประยุทธ์ จันทร์โอชา นายกรัฐมนตรี หารือทวิภาคีกับนายเหวียน ซวน ฟุก นายกรัฐมนตรีแห่งสาธารณรัฐสังคมนิยมเวียดนาม ระหว่างการประชุมผู้นํายุทธศาสตร์ความร่วมมือทางเศรษฐกิจอิรวดี – เจ้าพระยา – แม่โขง (ACMECS Summit) ณ ห้อง Corundum โรงแรมแชงกรี-ลา โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวยินดีต้อนรับนายกรัฐมนตรีเวียดนามเข้าร่วมการประชุม ACMECS ซึ่งเป็นโอกาสอันดีที่ทุกฝ่ายจะร่วมกันหารือถึงความร่วมมือในการพัฒนาความเชื่อมโยงอย่างไร้รอยต่อในภูมิภาคควบคู่กับการพัฒนาทรัพยากรมนุษย์ เพื่อส่งเสริมการเติบโตและความสามารถในการแข่งขันของอนุภูมิภาค ซึ่งนายกรัฐมนตรีเวียดนามได้กล่าวชื่นชมต่อการต้อนรับอันอบอุ่นของไทยและขอให้การประชุม ACMECS ครั้งนี้ประสบความสําเร็จ สําหรับความสัมพันธ์ทวิภาคี ผู้นําทั้งสองฝ่ายเล็งเห็นถึงความสําคัญของการพัฒนาหุ้นส่วนทางยุทธศาสตร์ไทย – เวียดนาม ให้เกิดประโยชน์อย่างเป็นรูปธรรม โดยขอให้ทั้งสองฝ่ายร่วมกันสนับสนุนการจัดทําแผนหุ้นส่วนทางยุทธศาสตร์ในอนาคต เพื่อเป็นแนวทางการพัฒนาความสัมพันธ์ระยะต่อไป
สําหรับความร่วมมือด้านการค้าและการลงทุน ไทยและเวียดนามสนับสนุนให้ใช้การประชุมคณะกรรมการร่วมทางการค้า (JTC) ไทย – เวียดนาม ครั้งที่ 3 ซึ่งจะจัดในเดือนสิงหาคมปีนี้ หารือและแสวงหามาตรการใหม่ ๆ เพื่อเพิ่มมูลค่าการค้าระหว่างกันให้บรรลุเป้าหมาย 2 หมื่นล้านดอลลาร์สหรัฐภายในปี 2563 ตามที่ตกลงกันไว้ โอกาสนี้ นายกรัฐมนตรีเวียดนามกล่าวขอบคุณรัฐบาลที่ส่งเสริมให้ภาคเอกชนไทยเข้าไปลงทุนในเวียดนามเพิ่มมากขึ้น โดยเวียดนามยินดีดูแลดูแลและอํานวยความสะดวกแก่ภาคเอกชนไทยอย่างดี
ในช่วงท้าย นายกรัฐมนตรีได้กล่าวถึงความพร้อมของไทยในการเป็นประธานอาเซียนในปีหน้า ซึ่งไทยพร้อมร่วมมือกับประเทศสมาชิกอาเซียนเสริมสร้างความเป็นประชาคมอาเซียนที่มีประชาชนเป็นศูนย์กลาง และขับเคลื่อนด้วยการพัฒนาที่ยั่งยืน ความเชื่อมโยง และความร่วมมือแห่งอนาคต เพื่อสร้างความแข็งแกร่งไปด้วยกัน
ภายหลังการหารือ นายกรัฐมนตรีและนายกรัฐมนตรีเวียดนามได้ร่วมเป็นสักขีพยานในพิธีลงนามบันทึกข้อตกลงความเข้าใจ (MOU) 2 ฉบับ ได้แก่
1) บันทึกข้อตกลงความเข้าใจระหว่าง บริษัท ธนาคารกสิกรไทย จํากัด (มหาชน) และ สํานักงานพัฒนาการวิสาหกิจแห่งสาธารณรัฐสังคมนิยมเวียดนาม โดยสาระสําคัญของบันทึกข้อตกลงความเข้าใจคือ เพื่อส่งเสริมการสร้างธุรกิจ SMEs ให้มีศักยภาพในการดําเนินธุรกิจที่มีความเป็นสากล พร้อมขยายโอกาสทางการค้าและการลงทุนของทั้งสองประเทศให้เพิ่มมากยิ่งขึ้น
2) บันทึกข้อตกลงความเข้าใจระหว่าง บริษัท บี.กริม เพาเวอร์ จํากัด (มหาชน) และ บริษัท Xuan Cau ของเวียดนามโดยสาระสําคัญของบันทึกข้อตกลงความเข้าใจคือ การร่วมทุนในโครงการผลิตไฟฟ้าพลังงานแสงอาทิตย์
รัฐบาลไทย-ข่าวทำเนียบรัฐบาล-สำนักงานกองทุนยุติธรรม พิจารณาให้ความช่วยเหลือประชาชนตาม พ.ร.บ.กองทุนยุติธรรม
วันจันทร์ที่ 26 มีนาคม 2561
สํานักงานกองทุนยุติธรรม พิจารณาให้ความช่วยเหลือประชาชนตาม พ.ร.บ.กองทุนยุติธรรม
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือกรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ 3/2561
ในวันจันทร์ที่ 26 มีนาคม 2561 เวลา 13.30 น.
ณ ห้องประชุมกองทุนยุติธรรม อาคารซอฟแวร์ปาร์ค ถนนแจ้งวัฒนะ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือกรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ 3/2561
เพื่อพิจารณาคําขอรับความช่วยเหลือเสนอคณะอนุกรรมการให้ความช่วยเหลือกรุงเทพมหานครฯ ประจําเดือนกุมภาพันธ์ 2561 จํานวน 22 ราย ประกอบด้วย 1. การช่วยเหลือประชาชนในการดําเนินคดี จํานวน 6 ราย 12 เรื่อง โดยผลการพิจารณา เสนออนุมัติ 3 ราย 6 เรื่อง เสนอยุติคําขอ 3 ราย 6 เรื่อง
2. คําขอรับความช่วยเหลือการขอปล่อยตัวชั่วคราวผู้ต้องหาหรือจําเลย จํานวน 16 ราย
โดยผลการพิจารณา เสนออนุมัติ 1 ราย 1 เรื่อง เสนอยุติคําขอ จํานวน 15 ราย 15 เรื่อง
ทั้งนี้ เป็นไปตามหลักเกณฑ์ของพระราชบัญญัติกองทุนยุติธรรม พ.ศ.2558
และระเบียบคณะกรรมการ กองทุนยุติธรรม ว่าด้วยหลักเกณฑ์ วิธีการ
และเงื่อนไขในการช่วยเหลือประชาชนในการดําเนินคดี พ.ศ.2559
รวมทั้งระเบียบคณะกรรมการกองทุนยุติธรรมว่าด้วยหลักเกณฑ์
วิธีการและเงื่อนไขในการขอปล่อยชั่วคราวผู้ต้องหาหรือจําเลย พ.ศ.2559
สําหรับผลการให้ความช่วยเหลือประชาชนของสํานักงานกองทุนยุติธรรม
ในช่วง 5 เดือนที่ผ่านมา (ช่วงเดือนตุลาคม – กุมภาพันธ์ 2561)
มีการรับคําขอ รวมทั้งสิ้น 585 ราย โดยส่งเรื่องไปยังสํานักงานยุติธรรมจังหวัด จํานวน 48 ราย
กรณีช่วยเหลือผู้ถูกละเมิดสิทธิมนุษยชนฯ จํานวน 37 ราย
กรณีขอรับความช่วยเหลือให้การสนับสนุนการให้ความรู้ทางกฎหมายฯ จํานวน 28 ราย
และอยู่ในความรับผิดชอบของคณะอนุกรรมการให้ความช่วยเหลือกรุงเทพมหานครฯ จํานวน 472 ราย
มีผลการพิจารณาแล้ว จํานวน 278 ราย คิดเป็นร้อยละ 58.89 ของคําขอที่อยู่ในความรับผิดชอบทั้งหมด
รัฐบาลไทย-ข่าวทำเนียบรัฐบาล-รมว.พม. มอบมาตรการป้องกันการแพร่ระบาดของเชื้อไวรัสโควิด-19 สำหรับบุคลากร และประชาชนกลุ่มเป้าหมายในพื้นที่
วันอังคารที่ 17 มีนาคม 2563
รมว.พม. มอบมาตรการป้องกันการแพร่ระบาดของเชื้อไวรัสโควิด-19 สําหรับบุคลากร และประชาชนกลุ่มเป้าหมายในพื้นที่
รมว.พม. มอบมาตรการป้องกันการแพร่ระบาดของเชื้อไวรัสโควิด-19 สําหรับบุคลากร และประชาชนกลุ่มเป้าหมายในพื้นที่
วันนี้ (17 มี.ค. 63) เวลา 14.15 น. ที่โรงแรมปริ้นพาเลซ กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอนโยบายการขับเคลื่อนมาตรการป้องกันการแพร่ระบาดของเชื้อไวรัสโควิด-19 สําหรับบุคลากร และประชาชนกลุ่มเป้าหมายในพื้นที่ แก่พัฒนาสังคมและความมั่นคงของมนุษย์จังหวัด (พมจ.) และสํานักงานส่งเสริมและสนับสนุนวิชาการ (สสว.) ในการประชุมเชิงปฏิบัติการเสริมสร้างสมรรถนะการบริหารจัดการในการตอบสนองและให้ความช่วยเหลือประชาชน
นายจุติ กล่าวว่า ตามที่มติคณะรัฐมนตรีเมื่อวันที่ 17 มีนาคม 2563 โดยกําหนดให้มีการปิดพื้นที่บางส่วนของกรุงเทพฯ และปริมณฑล เป็นการชั่วคราวจนกว่าสถานการณ์จะคลี่คลาย เป็นจํานวน 14 วัน โดยเริ่ม 18-31 มี.ค.63 เพื่อลดโอกาสการแพร่ระบาดของโรคในสถานที่ต่าง ๆ ที่มีความเสี่ยงสูง อาทิ สนามมวย สนามกีฬา สนามม้า ผับ สถานบันเทิง สถานบริการ นวดแผนโบราณ โรงเรียน มหาวิทยาลัย เป้นต้น และห้ามข้าราชการ พนักงานรัฐวิสาหกิจเดินทางไปต่างประเทศ ยกเว้นมีเหตุจําเป็น และเตือนประชาชนให้งดการเดินทางไปในประเทศ ซึ่งเป็นพื้นที่เขตโรคติดต่ออันตราย และพื้นที่ระบาด ซึ่งตนได้มอบมาตรการป้องกันการแพร่ระบาดของเชื้อไวรัสโควิด-19 สําหรับบุคลากรสังกัดกระทรวง พม. และประชาชนกลุ่มเป้าหมายในพื้นที่ โดยให้เจ้าหน้าที่ปฏิบัติงาน จัดทีมออกเป็น 3 ทีม ผลัดกันออกปฏิบัติหน้าที่ในพื้นที่ โดยให้ พมจ. เป็นผู้จัดทีมงาน โดยขอความร่วมมือจากหน่วยงานในสังกัด พม. ในพื้นที่มาร่วมปฏิบัติงาน และให้มีการคัดกรองผู้มารับบริการของหน่วยงานทุกครั้ง สําหรับด้านผลกระทบด้านเศรษฐกิจ ทางกระทรวง พม. โดยสํานักงานธนานุเคราะห์ มีการขยายเวลาการจํานําออกไป 3 เดือน และไม่คิดดอกเบี้ย รวมทั้งได้หาแนวทางกับการเคหะแห่งชาติ ในการจัดหาที่พักสําหรับกักกันผู้ที่มีความเสี่ยง เพื่อช่วยลดภาระของโรงพยาบาลของรัฐ และที่สําคัญให้ทุกหน่วยงานมีการฉีดพ่นยาฆ่าเชื้อ ทําความสะอาดสถานที่ทํางานเป็นประจํา เพื่อป้องกันการแพร่ระบาดของเชื้อ
นายจุติ กล่าวต่อว่า สําหรับการทําหน้ากากผ้าของกระทรวง พม. ตนได้ให้ทุกหน่วยงานรายงานจํานวนการผลิตหน้ากากผ้าอย่างต่อเนื่อง โดยเชิญชวนจิตอาสามาช่วยกันเย็บหน้ากากผ้า เพื่อส่งต่อให้กับคนที่ห่วงใยไม่ว่าจะเป็นเพื่อน ญาติพี่น้อง หรือคนในชุมชนของท่าน ซึ่งหน่วยงานในสังกัดกระทรวง พม. ทุกจังหวัด พร้อมเปิดให้พี่น้องประชาชนทุกคนมาร่วมกิจกรรม และร่วมมือกันฝ่าวิกฤตินี้ไปให้ได้ นอกจากนี้ มติ ครม. ประกาศให้งดวันหยุด 13-15 เม.ย. 63 ช่วงเทศกาลสงกรานต์ โดยไม่เป็นวันหยุดราชการ และไม่เป็นวันหยุดงานของเอกชน โดยรัฐจะชดเชยให้ในโอกาสอื่นต่อไปภายในปีนี้เมื่อสถานการณ์บรรเทาลง ส่วนจะเป็นช่วงเวลาใด จะมีการประกาศให้ทราบล่วงหน้า เนื่องจากเทศกาลสงกรานต์ที่มีประชาชนเคลื่อนย้ายกันเป็นจํานวนมาก เป็นโอกาสเพิ่มความเสี่ยงในการติดโรค กระทรวงสาธารณสุขเกรงว่าจะมีคนติดโรคเป็นพาหะแบบไม่รู้ตัวไปแพร่เชื้อให้กับครอบครัว หรือติดเชื้อจากต่างจังหวัดกลับมา กทม. ซึ่งกระทรวง พม. มีความเป็นห่วงสถาบันครอบครัว จึงขอความร่วมมือบุคลากรในหน่วยงาน ไม่ให้เดินทางกลับภูมิลําเนาในช่วงนี้ เพื่อป้องกันการแพร่ระบาดของโรคไปสู่คนอื่นในครอบครัว และเพื่อไม่ให้มีการแพร่ระบาดขยายวงกว้างมากยิ่งขึ้น
รัฐบาลไทย-ข่าวทำเนียบรัฐบาล-รมว.วธ.เข้าร่วมพิธีประกาศให้เมืองยอกยาการ์ตาเป็นนครแห่งวัฒนธรรมอาเซียน (ASEAN City of Culture)
วันพุธที่ 24 ตุลาคม 2561
รมว.วธ.เข้าร่วมพิธีประกาศให้เมืองยอกยาการ์ตาเป็นนครแห่งวัฒนธรรมอาเซียน (ASEAN City of Culture)
พิธีประกาศให้เมืองยอกยาการ์ตาเป็นนครแห่งวัฒนธรรมอาเซียน (ASEAN City of Culture)
วันที่ 24 ตุลาคม 2561 เวลา 14.00 น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมแห่งราชอาณาจักรไทย เข้าร่วมพิธีประกาศให้เมืองยอกยาการ์ตาเป็นนครแห่งวัฒนธรรมอาเซียน (ASEAN City of Culture) และเวลา 14.15 น. ร่วมประชุมรัฐมนตรีอาเซียนฯ และจีน ครั้งที่ 4 และเวลา 15.30 น. ร่วมประชุมรัฐมนตรีอาเซียนฯ และญี่ปุ่น ครั้งที่ 3 และเวลา 16.00 น. ร่วมประชุมรัฐมนตรีอาเซียนฯ และเกาหลี ครั้งที่ 3 โดยมี นางสาวดารุณี ธรรมโพธิ์ดล ที่ปรึกษางานด้านต่างประเทศสํานักงานปลัดกระทรวงวัฒนธรรม และหน่วยงานที่เกี่ยวข้องจากหลายประเทศ ณ Hyatt Regency Hotel เมืองยอคยาการ์ตา สาธารณรัฐอินโดนีเซีย